
Ministru kabineta rīkojums Nr. 243
Rīgā 2023. gada 3. maijā (prot. Nr. 24 5. §)
Par valstij piekritīgā dzīvokļa īpašuma Lidoņu ielā 9–102, Rīgā, nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" nodot bez atlīdzības Rīgas valstspilsētas pašvaldībai īpašumā valstij piekritīgo dzīvokļa īpašumu (nekustamā īpašuma kadastra numurs Nr. 0100 913 8232) – dzīvokli Nr. 102 (telpu grupas kadastra apzīmējums 0100 077 0087 001 102) un tam piekrītošās kopīpašuma 8/1000 domājamās daļas no daudzdzīvokļu mājas (būves kadastra apzīmējums 0100 077 0087 001) Lidoņu ielā 9–102, Rīgā (turpmāk – dzīvokļa īpašums), lai saskaņā ar Pašvaldību likuma 4. panta pirmās daļas 10. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem mājokļa jautājumu risināšanā.
· 2. Rīgas valstspilsētas pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Pilnvarot Rīgas valstspilsētas pašvaldību parakstīt nostiprinājuma lūgumu par īpašuma ierakstīšanu zemesgrāmatā un īpašuma tiesību nostiprināšanu uz valsts vārda uz šā rīkojuma 1. punktā minēto dzīvokļa īpašumu, kā arī veikt citas nepieciešamās darbības īpašuma tiesību ierakstīšanai zemesgrāmatā.
· 4. Rīgas valstspilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto dzīvokļa īpašumu:
· 4.1. nostiprināt īpašuma tiesību uz dzīvokļa īpašumu zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā vienlaikus ar Rīgas valstspilsētas pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja dzīvokļa īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu. 

